সীরাতে সৈয়দ আহমদ শহীদ
সীরাতে সৈয়দ আহমদ শহীদ (উর্দু: سیرت سید احمد شہیدؒ‎‎) আবুল হাসান আলী হাসানী নদভীর লিখিত প্রথম ঐতিহাসিক জীবনী সাহিত্য। বিষয় অনুযায়ী উর্দু ভাষায় এটি লেখকের প্রথম কাজ। ২৪ বছর বয়সে তিনি গ্রন্থটি রচনা করেন। ২ খণ্ডে রচিত এই গ্রন্থের প্রথম খণ্ডে রয়েছে ১২৫ অধ্যায় ও ৫৮৮ পৃষ্ঠা এবং ২য় খণ্ডে ১৫০ অধ্যায় ও ৫৮৮ পৃষ্ঠা। এতে সৈয়দ আহমদ শহীদের জীবন ও সাংস্কারিক কার্যক্রমের বিস্তারিত বর্ণনা লিপিবদ্ধ হয়েছে। গ্রন্থটি রচিত হয় ১৯৩৯ সালে। এর পূর্বে ১৯৩১ সালে আলী নদভী আল মানারে সৈয়দ আহমদ বেরলভি সম্পর্কে একটি নিবন্ধও প্রকাশ করেছিলেন।